แนวโน้ม SET ไซด์เวย์ ไร้ปัจจัยใหม่หนุน วางกรอบ 1,675-1,690 จุด
แนวโน้ม SET เช้านี้ (7 ก.พ.66) แกว่งไซด์เวย์ตามภูมิภาค เหตุไร้ปัจจัยใหม่หนุน-บอนด์ยีลด์เริ่มปรับตัวขึ้น ประเมินแนวรับ 1,675 จุด แนวต้าน 1,690 จุด
แนวโน้ม SET แกว่งไซด์เวย์ตามภูมิภาค เหตุไร้ปัจจัยใหม่หนุน ประเมินแนวรับ 1,675 จุด แนวต้าน 1,690 จุด
7 ก.พ. 2566

นักวิเคราะห์ฯ คาดตลาดหุ้นไทยเช้านี้แกว่งไซด์เวย์ในกรอบตามภูมิภาค จากขาดปัจจัยใหม่หนุน หลังวานนี้ปรับตัวลงรับข่าวคาดการณ์เฟดจะขึ้นดอกเบี้ยอีก 2 ครั้งไปพอสมควรแล้ว ให้แนวรับไว้ที่ 1,675 จุด และแนวต้าน 1,690 จุด
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ คาดแกว่งไซด์เวย์ในกรอบ เป็นไปตามตลาดหุ้นอื่นในภูมิภาคเอเชีย หลังเมื่อวานตลาดปรับตัวลงรับข่าวคาดการณ์ธนาคารกลางสหรัฐ (เฟด) จะขึ้นดอกเบี้ย 2 ครั้งไปพอสมควรแล้ว และเริ่มเห็นอัตราผลตอบแทนพันธบัตรรัฐบาลสหรัฐ (บอนด์ยีลด์) ปรับตัวขึ้น ทำให้วันนี้น่าจะย่อตัวลงไม่มาก แต่อัพไซด์ก็ยังจำกัด เนื่องจากยังไม่มีปัจจัยใหม่ๆ เข้ามาสนับสนุน ให้แนวรับไว้ที่ 1,675 จุด และแนวต้าน 1,690 จุด